बोलीं- बहुत नर्वस हो गई थी, शूट खराब हो गया था
Bollywood Actress Kriti Sanon Talks About Her Modeling Days - कृति सेनन ने हाल ही में अपने मॉडलिंग के दिनों के बारे में बात की। इस दौरान एक्ट्रेस ने बताया कि अपने पहले फोटोशूट के दौरान वो बहुत नर्वस हो गई थीं। शूट अच्छा न होने की वजह से उनकी आंखों में आंसू आ गए
कृति सेनन ने हाल ही में अपने मॉडलिंग के दिनों के बारे में बात की। एक्ट्रेस ने बताया कि अपने पहले फोटोशूट दौरान वो बहुत नर्वस हो गई थीं। शूट अच्छा न होने की वजह से उनकी आंखों में आंसू आ गए थे, वो रोते हुए अपने घर पहुंची थी। उन्होंने कहा कि वो अपने काम को लेकर काफी सीरियस हैं और उन्हें तकलीफ होती हैं, जब काम अच्छा नहीं होता।
घर के बड़े होने के नाते जिम्मेदारियां उठानी पड़ती हैं
कृति ने हार्पर बाजार को दिए इंटरव्यू में कहा- 'मेरी मां एक प्रोफेसर हैं और वो अपने परिवार में काम करने वाली पहली महिला थीं। उन्होंने अपनी PHD उस दौरान पूरी की, जब वो मुझे जन्म देने वाली थीं। घर में बड़े होने के नाते, कभी कभी आपको उदाहरण बनने के लिए जिम्मेदारियां उठानी पड़ती हैं। इसलिए मैंने हमेशा यह महसूस किया है कि मैं जो भी करती हूं, उसमें बेहतर करने की कोशिश करती हूं। मुझे लगता है कि जन्म से ही यह स्वभाव मेरे अंदर है। जब भी कुछ अच्छा नहीं हो पाता मुझे चिड़चिड़ाहट होती है।'
फोटोशूट खराब होने पर रोते हुए घर आई थी
कृति ने आगे कहा- 'मैं अपने पहले फोटोशूट के दौरान बहुत नर्वस हो गई थी। बाद में शूट थोड़ा खराब हो गया। मैं रोते हुए घर आई थी, क्योंकि इस बात ने मुझे बहुत परेशान कर दिया था कि मैं अच्छा नहीं कर सकी। हालांकि, समय के साथ लोगों में कॉन्फिडेंस आता है। मेरा मानना है कि आप अपनी सफलताओं से ज्यादा अपनी असफलताओं से सीखते हैं। मेरा मंत्र है कि मैं अपनी गलतियों से सीखूं और आगे बढ़ूं।'
क्रू की शूटिंग में बिजी हैं कृति 
बता दे कि कृति इन दिनों क्रू की शूटिंग में बिजी हैं। फिल्म के बात करते हुए एक्ट्रेस ने कहा- 'अभी मैं द क्रू के लिए शूटिंग कर रही हूं, जो मेरे लिए एक बहुत ही दिलचस्प प्रोजेक्ट है। मैं दो बेहतरीन एक्ट्रेसेस के साथ काम कर रही हूं। आम तौर पर हम कई मेल एक्टर्स के साथ काम करते हैं, लेकिन दो बड़ी फीमेल लीड के साथ काम करना एक सपने जैसा है।' सच है, और यह बहुत मजेदार है।'